b'\n_START_ARTICLE_\nKomet Crommelin\n_START_SECTION_\nOdkritje\n_START_PARAGRAPH_\nPrva opazovanja kometa je opravil 23. februarja 1818 francoski astronom Jean-Louis Pons (1761\xe2\x80\x931831) v Marseillu, Francija. Komet je spremljal vse do 27. februarja, od takrat pa ga zaradi slabega vremena ni ve\xc4\x8d mogel. Johann Franz Encke (1791\xe2\x80\x931865) je posku\xc5\xa1al izra\xc4\x8dunati kometovo tirnico, vendar negovi izra\xc4\x8duni niso bili dovolj to\xc4\x8dni. _NEWLINE_V letu 1872 je angle\xc5\xa1ki astronom John Russell Hind (1823\xe2\x80\x931895) naredil grobe izra\xc4\x8dune tirnice. Opazoval ga je v \xc4\x8dasu, ko je bil v bli\xc5\xbeini Bielovega kometa. Na osnovi teh opazovanj je avstrijski astronom Edmund Weiss (1837\xe2\x80\x931917) domneval, da je komet Crommelin del Bielovega kometa._NEWLINE_Naslednja opazovanja je opravil 10. novembra 1873 francoski astronom J\xc3\xa9r\xc3\xb4me Eug\xc3\xa8ne Coggia (1849\xe2\x80\x931919) v Marseillu. 11. novembra pa ga je opazoval nem\xc5\xa1ki astronom Friedrich August Theodor Winnecke (1835\xe2\x80\x931897). Po 16. novembru pas o ga izgubili. Weiss in Hind sta posku\xc5\xa1ala s primerjavo ugotoviti, \xc4\x8de je to bil isti komet kot leta 1818._NEWLINE_Tretje odkritje je opravil 19. novembra 1928 Alexander Forbes Irvine Forbes iz Ju\xc5\xbene Afrike. Njegovo odkritje je 21. novembra potrdil ju\xc5\xbenoafri\xc5\xa1ki astronom Harry Edwin Wood (1881\xe2\x80\x931946). Tako so kon\xc4\x8dno povezali komet, ki ga je leta 1818 odkril Pons in leta 1873 Coggia ter Winnecke. Po smrti angle\xc5\xa1kega astronoma Andrewa Crommelina (1865-1939), ki je prvi ugotovil, da so vsi trije kometi v resnici eno telo, so ga preimenovali v komet Crommelin.'